ai4bharat/Pralekha huggingface dataset:
ടെക്സ്റ്റൈല്സ് മന്ത്രാലയം
കൈത്തറി, വസ്ത്ര നിര്മ്മാണ മേഖലകളില് രണ്ടായിരത്തോളം പേര്ക്ക് പരിശീലനം
കേന്ദ്ര,സംസ്ഥാന ഗവണ്മെന്റുകളുടെ സംയുക്തസംരംഭമായ 'സാമര്ത്ഥി' ലൂടെകേരളത്തില് 1,975 യുവ ജനങ്ങള്ക്ക്ടെക്സ്റ്റൈയില്സ്, കൈത്തറി, വസ്ത്ര നിര്മ്മാണ മേഖലകളില്നൈപുണ്യവികസന പരിശീലനം നല്കും. കേന്ദ്ര ടെക്സ്റ്റൈല്സ്, വനിതാ, ശിശുവികസന മന്ത്രി ശ്രീമതിസ്മൃതി സുബിന് ഇറാനിയുടെ സാന്നിദ്ധ്യത്തില് ന്യൂഡല്ഹിയില് ഇന്നു നടന്ന ചടങ്ങില്കേരളമുള്പ്പെടെ 16 സംസ്ഥാനങ്ങള് ഇത് സംബന്ധിച്ച ധാരണാപത്രത്തില് ഒപ്പുവെച്ചു. പദ്ധതി നടപ്പിലാക്കാന് സംസ്ഥാന ഗവണ്മെന്റുകള് നിര്ദ്ദേശിച്ച ഏജന്സികള് വഴിമൂന്നര ലക്ഷത്തിലധികം പേര്ക്ക് പരിശീലനം നല്കും. പരിശീലനത്തിനു ശേഷംടെക്സ്റ്റൈയില് മേഖലയുമായി ബന്ധപ്പെട്ട വിവിധ രംഗങ്ങളില് ഈ ഗുണഭോക്താക്കള്ക്ക് തൊഴിലും ലഭ്യമാക്കും. പദ്ധതിക്ക് കീഴില് കഴിഞ്ഞ വര്ഷംമാര്ച്ച് വരെ 11.14 ലക്ഷം പേര് പരിശീലനം നേടിയതില് 8.41 ലക്ഷം പേര്ക്ക് പ്ലേസ്മെന്റ് ലഭ്യമാക്കിയിട്ടുണ്ട്.
AM/ND/MRD
(Visitor Counter : 83
പ്രധാനമന്ത്രിയുടെ ഓഫീസ്
സൗരാഷ്ട്ര തമിഴ് സംഗമത്തിന്റെ സമാപന ചടങ്ങിനെ പ്രധാനമന്ത്രി ഏപ്രിൽ 26ന് അഭിസംബോധന ചെയ്യും
ഏക ഭാരതം ശ്രേഷ്ഠ ഭാരതത്തിന്റെ ചൈതന്യം പ്രോത്സാഹിപ്പിക്കുന്നതിനുള്ള പ്രധാനമന്ത്രിയുടെ ദർശനം പരിപാടി മുന്നോട്ട് കൊണ്ടുപോകുന്നു
സൗരാഷ്ട്രിയൻ തമിഴർക്ക് അവരുടെ വേരുകളുമായി വീണ്ടും ബന്ധപ്പെടാൻ ഇത് അവസരമൊരുക്കുന്നു
പ്രധാനമന്ത്രി ശ്രീ നരേന്ദ്ര മോദി ഏപ്രിൽ 26 ന് രാവിലെ 10:30 ന് വീഡിയോ കോൺഫറൻസിംഗിലൂടെ സൗരാഷ്ട്ര തമിഴ് സംഗമത്തിന്റെ സമാപന ചടങ്ങിനെ അഭിസംബോധന ചെയ്യും.
രാജ്യത്തിന്റെ വിവിധ ഭാഗങ്ങളിലുള്ള ആളുകൾ തമ്മിലുള്ള പഴയ ബന്ധങ്ങൾ പുറത്തുകൊണ്ടുവരുന്നതിനും വീണ്ടും കണ്ടെത്തുന്നതിനും സഹായിക്കുന്ന സംരംഭങ്ങളിലൂടെ ഏക് ഭാരത് ശ്രേഷ്ഠ ഭാരതത്തിന്റെ ആത്മാവിനെ പ്രോത്സാഹിപ്പിക്കുക എന്ന പ്രധാനമന്ത്രിയുടെ കാഴ്ചപ്പാടിലാണ് പരിപാടിയുടെ ഉത്ഭവം. ഇത് കണക്കിലെടുത്താണ് നേരത്തെ കാശി തമിഴ് സംഗമം സംഘടിപ്പിച്ചത്. ഗുജറാത്തും തമിഴ്നാടും തമ്മിലുള്ള പങ്കിട്ട സംസ്കാരവും പൈതൃകവും ആഘോഷിച്ചുകൊണ്ട് സൗരാഷ്ട്ര തമിഴ് സംഗമം ഈ കാഴ്ചപ്പാട് മുന്നോട്ട് കൊണ്ടുപോകുന്നു.
നൂറ്റാണ്ടുകൾക്ക് മുമ്പ് സൗരാഷ്ട്ര മേഖലയിൽ നിന്ന് നിരവധി ആളുകൾ തമിഴ്നാട്ടിലേക്ക് കുടിയേറി. സൗരാഷ്ട്ര തമിഴ് സംഗമം സൗരാഷ്ട്ര തമിഴർക്ക് അവരുടെ വേരുകളുമായി വീണ്ടും ബന്ധപ്പെടാൻ അവസരമൊരുക്കി. 10 ദിവസത്തെ സംഗമത്തിൽ 3000-ലധികം സൗരാഷ്ട്രിയൻ തമിഴർ പ്രത്യേക ട്രെയിനിൽ സോമനാഥിലെത്തി. ഏപ്രിൽ 17-ന് ആരംഭിച്ച പരിപാടിയുടെ മാപന ചടങ്ങ് ഏപ്രിൽ 26-ന് സോമനാഥിൽ നടക്കും.
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഫെബ്രുവരി 16നു വാരാണസി സന്ദര്ശിക്കും; ദീന്ദയാല് ഉപാധ്യായ സ്മാരകം രാഷ്ട്രത്തിനു സമര്പ്പിച്ച് പ്രതിമ അനാഛാദനം ചെയ്യും
വാരാണസി, ഉജ്ജയിനി,ഓംകാരേശ്വര് എന്നീ മൂന്നു തീര്ത്ഥാടന കേന്ദ്രങ്ങളെ ബന്ധിപ്പിക്കുന്ന മഹാകാല്എക്സ്പ്രസ് ഫ്ളാഗ്ഓഫ് ചെയ്യും
വാരാണസിയിലെ 430 കിടക്കകളുള്ള ഗവണ്മെന്റ്സൂപ്പര് സ്പെഷ്യാലിറ്റി ആശുപത്രി ഉള്പ്പെടെ നിരവധി വികസന പദ്ധതികള്ക്കു തുടക്കം കുറിക്കും.
പ്രധാനമന്ത്രി ശ്രീ നരേന്ദ്ര മോദി ഫെബ്രുവരി16ന് സ്വന്തം നിയോജക മണ്ഡലമായ വാരാണസിയില് ഒരു ദിവസത്തെ സന്ദര്ശനത്തിന് എത്തും.
ജഗദ്ഗുരുവിശ്വരഥ്യാഗുരുകുലത്തിന്റെ നൂറാംവാര്ഷികാഘോഷ സമാപന സമ്മേളനത്തില് പങ്കെടുക്കാനാണ് പ്രധാനമന്ത്രി എത്തുന്നത്. ശ്രീ സിദ്ധാന്ത് ശിഖാമണി ഗ്രന്ഥത്തിന്റെ 19 ഭാഷകളിലെ പരിഭാഷയുടെയും അതിന്റെമൊബൈല് ആപ്പിന്റെയും പ്രകാശനം ശ്രീ മോദി നിര്വഹിക്കും.
പണ്ഡിറ്റ് ദീന്ദയാല് ഉപാധ്യായ സ്മാരക കേന്ദ്രം പിന്നീട്അദ്ദേഹം രാഷ്ട്രത്തിനു സമര്പ്പിക്കും. പണ്ഡിറ്റ് ദീന്ദയാല് ഉപാധ്യായയുടെ 63 അടി ഉയരമുള്ള പഞ്ചലോക പ്രതിമ ആ ചടങ്ങില് പ്രധാനമന്ത്രി അനാഛാദനം ചെയ്യും. രാജ്യത്ത് അദ്ദേഹത്തിന്റെ ഏറ്റവും വലിയ പ്രതിമയാണ് ഇത്. ഈ പ്രതിമ പൂര്ത്തിയാക്കുന്നതിന് കഴിഞ്ഞ ഒരുവര്ഷം ഇരുന്നൂറിലധികംശില്പികള് മുഴുവന് സമയ പ്രവൃത്തിയിലാണ്.
പണ്ഡിറ്റ് ദീന്ദയാല് ഉപാധ്യായയുടെജീവിതത്തെയുംകാലത്തെയുംകുറിച്ചുള്ളവിവരങ്ങളുംസ്മാരകത്തില് ആലേഖനം ചെയ്തിരിക്കുന്നു. ഒഡിഷയില് നിന്നുള്ള മുപ്പതോളം കരകൗശലത്തൊഴിലാളികളും കലാകാരന്മാരുമാണ് ഒരുവര്ഷമായിഇതിന്റെ നിര്മാണത്തില് ഏര്പ്പെട്ടിരിക്കുന്നത്.
പിന്നീട് നടക്കുന്ന ഒരു പൊതുപരിപാടിയില്മുപ്പതിലേറെപദ്ധതികള് പ്രധാനമന്ത്രി രാഷ്ട്രത്തിനു സമര്പ്പിക്കും. ബനാറസ്ഹിന്ദുസര്വ്വകലാശാലയില്430 കിടക്കകളുള്ള ഗവണ്മെന്റ്സൂപ്പര് സ്പെഷ്യാലിറ്റി ആശുപത്രിയും 74 കിടക്കകളുള്ള മനോരോഗ ചികില്സാ കേന്ദ്രവും ഉള്പ്പെടെയാണ്ഇത്.
ഐആര്സിടിസിയുടെ മഹാകാല് എക്സ്പ്രസ്വീഡിയോ ലിങ്ക് മുഖേന പ്രധാനമന്ത്രി ഫ്ളാഗ്ഓഫ് ചെയ്യും. വാരാണസി, ഉജ്ജയിനി, ഓംകാരേശ്വര് എന്നീ മൂന്ന് തീര്ത്ഥാടന കേന്ദ്രങ്ങളെ ബന്ധിപ്പിക്കുന്ന ട്രെയിന് ആണിത്.
പണ്ഡിറ്റ് ദീന്ദയാല് ഉപാധ്യായ ഹസ്തകാല സങ്കുലില്രണ്ടു ദിവസത്തെ മേളയായ'കാശി ഏകരൂപം, അനേകം' പ്രധാനമന്ത്രി ഉദ്ഘാടനം ചെയ്യും. അമേരിക്ക, ഇംഗ്ലണ്ട്, ഓസ്ട്രേലിയ എന്നിവിടങ്ങളില് നിന്നുള്പ്പെടെവിവിധ രാജ്യങ്ങളില് നിന്ന് വാങ്ങാന് എത്തിയവരുംശില്പികളുമായി പ്രധാനമന്ത്രി ആശയവിനിമയം നടത്തും. ഉത്തര്പ്രദേശിന്റെവിവിധ ഭാഗങ്ങളില് നിന്നുള്ളഉല്പ്പന്നങ്ങള് അവിടെ പ്രദര്ശിപ്പിക്കും.
RS/MRD
(Visitor Counter : 90
പ്രധാനമന്ത്രിയുടെ ഓഫീസ്
സിറം ഇന്സ്റ്റിറ്റ്യൂട്ട് ഓഫ് ഇന്ത്യ, ഭാരത് ബയോടെക് എന്നിവയുടെ വാക്സിന് അനുമതി ലഭിച്ചതില്, പ്രധാനമന്ത്രി രാജ്യത്തെ അഭിനന്ദിച്ചു
കോവിഡ് പോരാളികള്ക്ക് പ്രധാനമന്ത്രി നന്ദി രേഖപ്പെടുത്തി
കൊറോണയ്ക്കെതിരായ രാജ്യത്തിന്റെ പോരാട്ടത്തിന് ശക്തിപകരുന്ന നിര്ണായക വഴിത്തിരിവാണ് ഭാരത് ബയോടെക്, സിറം ഇന്സ്റ്റ്യൂട്ട് ഓഫ് ഇന്ത്യ എന്നിവയുടെ വാക്സിനുകള്ക്ക് ഡി.സി.ജി.ഐ നല്കിയ അനുമതിയെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
"മനസ്ഥൈര്യത്തോടെയുള്ള പോരാട്ടത്തിന് ശക്തിപകരുന്ന നിര്ണായക വഴിത്തിരിവ്! സിറം ഇന്സ്റ്റിറ്റ്യൂട്ട് ഓഫ് ഇന്ത്യ, ഭാരത് ബയോടെക് കമ്പനികളുടെ വാക്സിന് ഡി.സിജി.ഐ അനുമതി നല്കിയിരിക്കുന്നു. ഇത് കോവിഡ് മുക്തവും ആരോഗ്യപൂര്ണ്ണമായവുമായ രാജ്യത്തിലേക്കുള്ള മുന്നേറ്റം വേഗത്തിലാക്കും. ഇന്ത്യക്ക് അഭിനന്ദനങ്ങള്. നമ്മുടെ കഠിനാധ്വാനികളായ ശാസ്ത്രജ്ഞര്ക്കും നവീനാശയക്കാര്ക്കും അഭിനന്ദനങ്ങള്".
"അടിയന്തര ഉപയോഗത്തിന് അനുമതി നല്കിയിരിക്കുന്ന രണ്ടു വാക്സിനുകളും ഇന്ത്യയില് നിര്മ്മിച്ചതാണ് എന്നത് ഓരോ ഇന്ത്യക്കാരനെയും അഭിമാനിതനാക്കുന്നു. അടിസ്ഥാന തലത്തില് സുരക്ഷയും അനുകമ്പയും നിറഞ്ഞ, ആത്മനിര്ഭര് ഭാരത് എന്ന സ്വപ്നം സാക്ഷാത്കരിക്കാനുള്ള നമ്മുടെ ശാസ്ത്ര സമൂഹത്തിന്റെ വ്യഗ്രത ഇതില് പ്രതിഫലിക്കുന്നു".
"ഡോക്ടര്മാര്, മെഡിക്കല് സ്റ്റാഫ്, ശാസ്ത്രജ്ഞര്, പോലീസ് ഉദ്യോഗസ്ഥര്, ശുചീകരണ തൊഴിലാളികള് തുടങ്ങി എല്ലാ കൊറോണ മുന്നണിപ്പോരാളികളോടും, പ്രതികൂല സാഹചര്യത്തിലും അവര് പ്രദര്ശിപ്പിച്ച അതുല്യ പ്രവര്ത്തനങ്ങള്ക്കുള്ള നമ്മുടെ നന്ദി ആവര്ത്തിച്ച് വ്യക്തമാക്കുന്നു. നിരവധി ജീവനുകള് രക്ഷിച്ചതിന് അവരോട് നാം എന്നും കടപ്പെട്ടിരിക്കും"
- ട്വീറ്റുകളുടെ ഒരു പരമ്പരയിലൂടെ പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പത്മശ്രീ ജേതാവ് ശ്രീ പ്രേംജിത് ബാരിയ സമ്മാനിച്ച കലാസൃഷ്ടികൾ പ്രധാനമന്ത്രി പങ്കിട്ടു
പത്മശ്രീ അവാർഡ് ജേതാവ് ശ്രീ പ്രേംജിത് ബാരിയ ജി സമ്മാനിച്ച ദിയുവിന്റെ പ്രശസ്തമായ അടയാളങ്ങളുടെ കലാസൃഷ്ടി പ്രധാനമന്ത്രി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
“അടുത്തിടെ പത്മശ്രീ ലഭിച്ച ശ്രീ പ്രേംജിത് ബാരിയ ജിയിൽ നിന്ന് കുറച്ച് ദിവസങ്ങൾക്ക് മുമ്പ്, ഈ അത്ഭുതകരമായ കലാസൃഷ്ടികൾ എനിക്ക് ലഭിച്ചു. ദിയുവിന്റെ പ്രശസ്തമായ അടയാളങ്ങൾ ഇവയിൽ ഉൾപ്പെടുന്നു. ഒന്നു കണ്ടു നോക്കൂ.”
“ശ്രീ പ്രേംജിത് ബാരിയ ജിയുടെ ചില കലാസൃഷ്ടികൾ ഇതാ. വരും കാലങ്ങളിൽ ദിയു സന്ദർശിക്കാൻ ഇത് നിങ്ങളെ പ്രചോദിപ്പിക്കുമെന്നും ഞാൻ പ്രതീക്ഷിക്കുന്നു.
A few days ago, I received these amazing works of art from Shri Premjit Baria Ji, who has just been conferred the Padma Shri. The works include famous landmarks of Diu. Have a look... pic.twitter.com/W60GwpJmWr
— Narendra Modi  April 16, 2023
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 94.86 കോടിയിലധികം വാക്സിൻ ഡോസുകൾ
ഉപയോഗിക്കാത്ത 8.22 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
94,86,52,605
ബാക്കിയുള്ളത്
8,22,38,510
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 94.86 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 8.22 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
ദേശീയ കായിക ദിനത്തില് കായികതാരങ്ങള്ക്ക് ആശംസകളറിയിച്ച് പ്രധാനമന്ത്രി; മേജര് ധ്യാന് ചന്ദിനു ശ്രദ്ധാഞ്ജലി അര്പ്പിച്ചു
ദേശീയ കായിക ദിനത്തില് പ്രധാനമന്ത്രി ശ്രീ നരേന്ദ്ര മോദി കായികതാരങ്ങളെ ആശംസകളറിയിച്ചു. ഇന്ത്യന് ഹോക്കി ഇതിഹാസമായ മേജര് ധ്യാന് ചന്ദിനു പ്രധാനമന്ത്രി ശ്രദ്ധാഞ്ജലി അര്പ്പിക്കുകയും ചെയ്തു.
''വിവിധ കായിക ഇനങ്ങളില് ഇന്ത്യയെ പ്രതിനിധാനം ചെയ്ത് നമ്മുടെ രാജ്യത്തിന്റെ അഭിമാനമായി മാറിയ കായികതാരങ്ങളുടെ ശ്രദ്ധേയ നേട്ടങ്ങള് ആഘോഷിക്കുന്ന ദിവസമാണ് ദേശീയ കായികദിനം. അവരുടെ ഉറപ്പും ദൃഢനിശ്ചയവും പകരംവയ്ക്കാനില്ലാത്തതാണ്.''- പ്രധാനമന്ത്രി പറഞ്ഞു.
''ഇന്ന്, ദേശീയ കായിക ദിനത്തില്, മേജര് ധ്യാന് ചന്ദിന് നാം ശ്രദ്ധാജ്ഞലി അര്പ്പിക്കുകയാണ്. ഹോക്കി സ്റ്റിക്കിലൂടെ അദ്ദേഹം കാട്ടിയ മായാജാലം അവിസ്മരണീയമാണ്.
നമ്മുടെ പ്രഗത്ഭരായ കായികതാരങ്ങളുടെ വിജയത്തിനായി അവരുടെ കുടുംബാംഗങ്ങളും പരിശീലകരും മറ്റു സഹായികളും നല്കിയ മികച്ച പിന്തുണയെ പ്രശംസിക്കാനും കൂടിയുള്ള ഒരു ദിവസമാണിത്.
കായികരംഗത്തെ ജനപ്രിയമാക്കുന്നതിനും രാജ്യത്തെ കായിക പ്രതിഭകളെ പിന്തുണയ്ക്കുന്നതിനും ഇന്ത്യാഗവണ്മെന്റ് നിരവധി ശ്രമങ്ങള് നടത്തുന്നുണ്ട്. അതോടൊപ്പംതന്നെ, സ്പോര്ട്സ്, ഫിറ്റ്നസ് വ്യായാമങ്ങള് നമ്മുടെ ദിനചര്യയുടെ ഭാഗമാക്കാന് ഞാന് ഏവരോടും അഭ്യര്ത്ഥിക്കുന്നു. അതു നിരവധി നേട്ടങ്ങളുണ്ടാക്കും. ഏവര്ക്കും സന്തോഷവും സൗഖ്യവും ആശംസിക്കുന്നു!'' - പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് രോഗമുക്തരുടെ എണ്ണം ചികിത്സയിലുള്ളവരുടെ ഇരട്ടിയായി
(സുഖംപ്രാപിച്ചവരുടെ എണ്ണം 12.3 ലക്ഷം കടന്നു
രോഗമുക്തിനിരക്ക് 66.31% ആയി ഉയര്ന്നു
മരണനിരക്ക് താഴ്ന്ന് 2.1% ആയി
രാജ്യത്ത് ഇന്നത്തെ കണക്കനുസരിച്ച് രോഗമുക്തരുടെ എണ്ണം ചികിത്സയിലുള്ളവരുടെ എണ്ണത്തേക്കാള് ഇരട്ടിയായി. ആകെ 12,30,509 പേരാണ് കോവിഡ് മുക്തി നേടിയത്. കഴിഞ്ഞ 24 മണിക്കൂറിനുള്ളില് 44,306 രോഗികള് രോഗമുക്തി നേടി ആശുപത്രി വിട്ടു. രോഗമുക്തി നിരക്ക് വര്ധിച്ച് 66.31% ആയി. കേന്ദ്ര, സംസ്ഥാന/കേന്ദ്രഭരണപ്രദേശ ഗവണ്മെന്റുകളുടെ കൂട്ടായ ശ്രമവും ആരോഗ്യ പ്രവര്ത്തകരുടെയും മറ്റും നിസ്വാര്ത്ഥസേവനവുമാണ് രോഗമുക്തി നിരക്കു തുടര്ച്ചയായി വര്ധിക്കാന് ഇടയാക്കിയത്.
രാജ്യത്ത് രോഗം സ്ഥിരീകരിച്ചവരില് 31.59% മാത്രമാണ്  ഇപ്പോള് ചികിത്സയിലുള്ളത്. കൃത്യമായ മാര്ഗനിര്ദേശങ്ങളുടെ അടിസ്ഥാനത്തിലുള്ള ഫലപ്രദമായ നിയന്ത്രണം, ഊര്ജിത പരിശോധന, മറ്റു നടപടിക്രമങ്ങള് എന്നിവ രാജ്യത്തെ കോവിഡ് മരണനിരക്ക് കുറയ്ക്കുന്നതിനും കാരണമായി. ആദ്യത്തെ ലോക്ക്ഡൗണിനു പിന്നാലെ, ആഗോള ശരാശരിയുമായി താരതമ്യം ചെയ്യുമ്പോള് ഏറ്റവും കുറഞ്ഞ മരണനിരക്കായ 2.10 ശതമാനമാണ് ഇപ്പോള് ഇന്ത്യ രേഖപ്പെടുത്തിയിരിക്കുന്നത്.
നിലവിലെ വിവരങ്ങള് പരിശോധിക്കുമ്പോള് വ്യക്തമാകുന്നത് 50 ശതമാനം മരണവും 60 വയസ്സിനും അതിനുമുകളിലും പ്രായമുള്ളവരിലാണെന്നാണ്. 37% മരണം 45 മുതല് 60 വയസ്സുവരെയുള്ളവരിലാണ്. 11% മരണം 26നും 44 നും ഇടയില് പ്രായമുള്ളവരിലും. 45 വയസ്സിനു മുകളിലുള്ള ആളുകളെ ഉയര്ന്ന അപകടസാധ്യതയുള്ള ഗ്രൂപ്പില് പെടുത്തുന്നതാണ് ഈ കണക്കുകള്. മരിച്ചവരില് 68% പുരുഷന്മാരും 32% സ്ത്രീകളുമാണ്.
മെയ്ക്ക് ഇന് ഇന്ത്യ പദ്ധതിയിലൂടെ വെന്റിലേറ്ററുകളുടെ ആഭ്യന്തര ഉല്പ്പാദനം വര്ധിപ്പിക്കാന് രാജ്യം തീരുമാനിച്ചിട്ടുണ്ട്. രാജ്യത്തിനാവശ്യമെന്നു കരുതുന്ന 60,000 വെന്റിലേറ്ററുകളുടെ നിര്മാണത്തിന് നടപടികള് സ്വീകരിച്ചു കഴിഞ്ഞു. ഡിജിഎച്ച്എസിന്റെ നേതൃത്വത്തിലുള്ള സാങ്കേതിക വിദഗ്ധ സമിതിയുടെ നിര്ദേശപ്രകാരമുള്ള ഗുണനിലവാരം കാത്തുസൂക്ഷിക്കുന്ന വെന്റിലേറ്ററുകളാണ് നിര്മ്മിക്കുന്നത്. ചികിത്സാ ഉപകരണങ്ങളുടെ വിതരണപ്രതിസന്ധി പരിഹരിക്കുന്നതിനായി ഉന്നതാധികാരസമിതി  -3നു രൂപം നല്കി.
ഭാരത് ഇലക്ട്രോണിക്സ് ലിമിറ്റഡ് , ആന്ധ്ര മെഡ്-ടെക് സോണ്  എന്നീ പൊതുമേഖലാ സ്ഥാപനങ്ങളില്  വേണ്ടത്ര വിലയിരുത്തലുകള്ക്കു ശേഷം ചികിത്സാഉപകരണങ്ങള്ക്കായുള്ള പ്രധാന ഓര്ഡറുകള് നല്കിയിട്ടുണ്ട്. 'മെയ്ക്ക് ഇന് ഇന്ത്യ' വെന്റിലേറ്ററുകള് ഇന്നുവരെയുള്ള കണക്കനുസരിച്ച് 700 ലധികം ആശുപത്രികളിലാണ് സ്ഥാപിച്ചിട്ടുള്ളത്. രണ്ടുമാസത്തിനുള്ളില് 18000 ലധികം വെന്റിലേറ്ററുകള് സംസ്ഥാനങ്ങള്/കേന്ദ്രഭരണപ്രദേശങ്ങള്/കേന്ദ്രഗവണ്മെന്റ് ആശുപത്രികള്/ഡിആര്ഡിഒ കേന്ദ്രങ്ങള് എന്നിവയ്ക്ക് വിതരണം ചെയ്യും.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
സത്യപ്രതിജ്ഞ ചെയ്ത യോഗി ആദിത്യനാഥിനെയും അദ്ദേഹത്തിന്റെ മന്ത്രി സഭയെയും പ്രധാനമന്ത്രി അഭിനന്ദിച്ചു
ഉത്തർപ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത യോഗി ആദിത്യനാഥിനെയും മന്ത്രിമാരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കഴിഞ്ഞ അഞ്ച് വർഷത്തെ നിരവധി നേട്ടങ്ങൾ അനുസ്മരിച്ച പ്രധാനമന്ത്രി, മുഖ്യമന്ത്രിയുടെ നേതൃത്വത്തിൽ സംസ്ഥാനം വികസനത്തിന്റെ പുതിയ അധ്യായം രചിക്കുമെന്ന് പ്രത്യാശ പ്രകടിപ്പിച്ചു.
പ്രധാനമന്ത്രി ട്വീറ്റ് ചെയ്തു:
"ഉത്തർപ്രദേശ് മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റ യോഗി ആദിത്യനാഥ് ജിക്കും അദ്ദേഹത്തിന്റെ മന്ത്രിസഭയ്ക്കും ഹൃദയംഗമമായ അഭിനന്ദനങ്ങൾ. കഴിഞ്ഞ 5 വർഷത്തിനിടെ സംസ്ഥാനത്തിന്റെ വികസന യാത്ര നിരവധി നാഴികക്കല്ലുകൾ അടയാളപ്പെടുത്തി സംസ്ഥാനം പുരോഗമിക്കുകയാണെന്ന് എനിക്ക് ഉറപ്പുണ്ട്. താങ്കളുടെ നേതൃത്വത്തിൽ ജനങ്ങളുടെ അഭിലാഷങ്ങൾ പൂർത്തീകരിച്ചു കൊണ്ട് മറ്റൊരു പുതിയ അധ്യായം രചിക്കും."
-ND-
(
വിദ്യാഭ്യാസ മന്ത്രാലയം
ഇഗ്നോയില് എം. ബി. എ. അഡ്മിഷന്
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റി യുടെ 2021 ജൂലായ് അക്കാഡമിക് സെഷനലിലേക്കുള്ള എം. ബി. എ, എം. ബി. എ  പ്രോഗ്രാമിലേക്ക് പ്രവേശനം ആരംഭിച്ചു. ഓണ്ലൈന് വഴി അപേക്ഷിക്കേണ്ട അവസാന തീയ്യതി 2021 സെപ്റ്റംബര് 30 ആണ്.
പ്രവേശനത്തിനുള്ള അപേക്ഷകള് https://ignouadmission.samarth.edu.in/ എന്ന ലിങ്ക് വഴി ഓണ്ലൈനായി സമര്പ്പിക്കണം:
എം.ബി.എ പ്രോഗ്രാമുകള്ക്ക് പുറമേ, മാനേജ്മെന്റിലെ 1. പിജി ഡിപ്ലോമ ഇന് മാര്ക്കറ്റിംഗ് മാനേജ്മെന്റ് , 2. പിജി ഡിപ്ലോമ ഇന് ഫിനാന്ഷ്യല് മാനേജ്മെന്റ് , 3. പിജി ഡിപ്ലോമ ഇന് ഹ്യൂമന് റിസോഴ്സ് മാനേജ്മെന്റ് , 4. പിജി ഡിപ്ലോമ ഇന് ഓപ്പറേഷന്സ് മാനേജ്മെന്റ് 
എന്നീ പിജി പ്രോഗ്രാമ്മുകളിലേക്കും അപേക്ഷകള് സമര്പ്പിക്കാം
പിജി ഡിപ്ലോമ പ്രോഗ്രാമുകള്ക്ക് ഓണ്ലൈന് വഴി അപേക്ഷിക്കേണ്ട അവസാന തീയ്യതി 2021 സെപ്റ്റംബര് 15.
വിശദവിവരങ്ങള്ക്കായ് ഇഗ്നോ മേഖലാ കേന്ദ്രം, രാജധാനി ബില്ഡിംഗ്, കിള്ളിപ്പാലം, കരമന പി. ഓ. തിരുവനന്തപുരം 695 002 എന്ന വിലാസത്തില് ബന്ധപ്പെടണം. ഫോണ്:0471-2344113/2344120/9447044132. ഇമെയില്: rctrivandrum@ignou.ac.in
(Visitor Counter : 14
പ്രധാനമന്ത്രിയുടെ ഓഫീസ്
മുംബൈയിലെ ആശുപത്രിയിൽ ഉണ്ടായ അഗ്നിബാധയിലെ ജീവഹാനിയിൽ പ്രധാനമന്ത്രി അനുശോചിച്ചു
മുംബൈയിലെ ഡ്രീംസ് മാൾ സൺറൈസ് ആശുപത്രിയിൽ ഉണ്ടായ അഗ്നിബാധയിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
" മുംബൈയിലെ ആശുപത്രിയിൽ ഉണ്ടായ അഗ്നിബാധയിലെ ജീവഹാനിയിൽ വേദനിക്കുന്നു. പരിക്കേറ്റവർ എത്രയും വേഗം സുഖം പ്രാപിക്കട്ടെയെന്ന് പ്രാർത്ഥിക്കുന്നു" പ്രധാനമന്ത്രി ട്വിറ്ററിൽ കുറിച്ചു.
പ്രധാനമന്ത്രിയുടെ ഓഫീസ്
പ്രശസ്ത ഈജിപ്ഷ്യൻ എഴുത്തുകാരനും പെട്രോളിയം തന്ത്രജ്ഞനുമായ താരേക് ഹെഗ്ഗിയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി, പ്രശസ്ത ഈജിപ്ഷ്യൻ എഴുത്തുകാരനും പെട്രോളിയം തന്ത്രജ്ഞനുമായ ശ്രീ. തരെക് ഹെഗ്ഗിയുമായി 2023 ജൂൺ 24-ന് കെയ്റോയിൽ കൂടിക്കാഴ്ച നടത്തി.
ആഗോള ഭൗമരാഷ്ട്രീയം, ഊർജ സുരക്ഷ, സമൂലപരിഷ്ക്കാരവാദം, ലിംഗസമത്വം എന്നിവയുമായി ബന്ധപ്പെട്ട വിഷയങ്ങളിലായിരുന്നു ഇരുവരും തമ്മിലുള്ള ചർച്ചകൾ.
ND
(
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ്: സ്ക്വാഷിൽ വെങ്കല മെഡല് നേടിയ സൗരവ് ഘോഷലിന് പ്രധാനമന്ത്രിയുടെ അഭിനന്ദനം
ബർമിംഗ്ഹാം കോമൺവെൽത്ത് ഗെയിംസിൽ സ്ക്വാഷിൽ വെങ്കല മെഡല് നേടിയ സൗരവ് ഘോഷലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
സൗരവ് ഘോഷൽ വിജയത്തിന്റെ പുതിയ ഉയരങ്ങൾ കീഴടക്കുന്നത് കാണുന്നതിൽ സന്തോഷമുണ്ട്. ബർമിംഗ്ഹാമിൽ അദ്ദേഹം നേടിയ വെങ്കല മെഡൽ വളരെ സവിശേഷമാണ്. അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ നേട്ടങ്ങൾ ഇന്ത്യയിലെ യുവജനങ്ങൾക്കിടയിൽ സ്ക്വാഷിന്റെ ജനപ്രീതി വർദ്ധിപ്പിക്കാൻ സഹായിക്കട്ടെ.
യുവജനകാര്യ, കായിക മന്ത്രാലയം
പി.വി സിന്ധുവിനെ വിജയത്തിലേക്ക് നയിച്ച റാക്കറ്റ് സ്വന്തമാക്കാം
ന്യൂഡൽഹി, സെപ്റ്റംബർ 29, 2021
ടോക്കിയോ ഒളിമ്പിക്സ് -2020 ൽ ചരിത്രം സൃഷ്ടിച്ചതിന് ശേഷം ഇന്ത്യയുടെ എയ്സ് ഷട്ടിലർ പി.വി. സിന്ധുവിന്റെ പേര് നമ്മുടെ വീട്ടകങ്ങളിൽ വളരെ സുപരിചിതമായി മാറി. തുടർച്ചയായ ഒളിമ്പിക്സുകളിൽ മെഡൽ നേട്ടം കൈവരിക്കുന്ന ആദ്യ വനിതാ കായികതാരമാണ് അവർ. നേരത്തെ റിയോ ഒളിമ്പിക്സിൽ സിന്ധു വെള്ളി മെഡൽ നേടിയിരുന്നു. അതേ വിജയശൈലി നിലനിർത്തിക്കൊണ്ട്, സിന്ധു ടോക്കിയോ ഒളിമ്പിക്സിൽ ചൈനയുടെ ഹീ ബിങ്ജിയാവോയെ 21-13, 21-15ന് തോൽപ്പിച്ച് വെങ്കല മെഡൽ നേടി.
ലോക ചാമ്പ്യൻഷിപ്പായാലും ഒളിമ്പിക്സായാലും മികച്ച പ്രകടനങ്ങളിലൂടെ സിന്ധു ഇതിനകം തന്നെ ഇന്ത്യയുടെ അഭിമാനമായി മാറിയിട്ടുണ്ട് . വിജയം ഒരു ശീലമാക്കിയിരിക്കുന്ന അവരുടെ യാത്ര ഇപ്പോഴും തുടരുകയാണ്. സിന്ധു ചരിത്രം സൃഷ്ടിച്ച ബാഡ്മിന്റൺ റാക്കറ്റിന്റെ മൂല്യം സങ്കൽപ്പിക്കുക. ഇത് അമൂല്യമാണ്, സംശയമില്ല. എന്നാൽ ആർക്കും ആ റാക്കറ്റ് സ്വന്തമാക്കാം. രാജ്യത്തിന്റെ താൽപ്പര്യാർത്ഥം സംഘടിപ്പിക്കപ്പെടുന്ന ഈ അമൂല്യമായ റാക്കറ്റിന്റെ ലേലത്തിൽ നിങ്ങൾക്കും ഭാഗമാകാം.
ഒളിമ്പിക്സ് പ്രകടനത്തിലൂടെ രാജ്യത്തെ വിസ്മയിപ്പിച്ച , സിന്ധു ഇന്ത്യയിലേക്ക് തിരിച്ചെത്തിയ ഉടൻ തന്നെ പ്രധാനമന്ത്രി നരേന്ദ്ര മോദിക്ക് തന്റെ റാക്കറ്റ് സമ്മാനിച്ചു. നിങ്ങൾക്കറിയാവുന്നതുപോലെ, പ്രധാനമന്ത്രിക്ക് ലഭിച്ച സമ്മാനങ്ങളുടെ ഇ-ലേലം ആരംഭിച്ചു. സിന്ധുവിന്റെ റാക്കറ്റും ലേലം ചെയ്യുന്ന ഇനങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്. സെപ്റ്റംബർ 17-ന് ആരംഭിച്ച ഈ ഇ-ലേലം ഒക്ടോബർ 7 വരെ തുടരും. നിങ്ങൾ ചെയ്യേണ്ടത് www.pmmementos.gov.in ലേക്ക് ലോഗിൻ ചെയ്ത് ഇ-ലേലത്തിൽ പങ്കെടുക്കുക മാത്രമാണ്. സിന്ധുവിന്റെ റാക്കറ്റിന്റെ അടിസ്ഥാന വില 80 ലക്ഷം രൂപയാണ്.
പ്രധാനമന്ത്രിയ്ക്ക് ലഭിച്ച സമ്മാനങ്ങൾ മുമ്പും ലേലം ചെയ്തിരുന്നു. അത്തരമൊരു ലേലം അവസാനമായി നടന്നത് 2019 ലാണ്. ആ ലേലത്തിൽ ഗവൺമെന്റിന് 15.13 കോടി രൂപ ലഭിച്ചിരുന്നു. പ്രധാനമന്ത്രി നരേന്ദ്ര മോദിയുടെ മാർഗനിർദേശപ്രകാരം ഗംഗയെ ശുദ്ധവും നിർമ്മലവുമാക്കാൻ മുഴുവൻ തുകയും 'നമാമി ഗംഗ കോശിൽ' നിക്ഷേപിച്ചു. ഇത്തവണയും ലേലത്തിലൂടെ ലഭിക്കുന്ന വരുമാനം 'നമാമി ഗംഗ കോശിലേക്ക്' കൈമാറും.
IE/SKY
(Visitor Counter : 129
പ്രധാനമന്ത്രിയുടെ ഓഫീസ്
രാജ്യത്തുടനീളം പ്രധാനമന്ത്രി ഭാരതീയ ജൻ ഔഷധി കേന്ദ്രങ്ങൾ  തുറക്കാൻ പ്രാഥമിക കാർഷിക സഹകരണ സംഘങ്ങളെ അനുവദിക്കാനുള്ള തീരുമാനം പ്രധാനമന്ത്രി പ്രശംസിച്ചു.
പ്രധാനമന്ത്രി ഭാരതീയ ജൻ ഔഷധി കേന്ദ്രങ്ങൾ രാജ്യത്തുടനീളം തുറക്കാൻ 2000 പ്രാഥമിക കാർഷിക സഹകരണ സംഘങ്ങളെ  അനുവദിക്കാനുള്ള തീരുമാനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ഏറ്റവും വില കൂടിയ മരുന്നുകൾ പോലും രാജ്യത്തുടനീളം ഏറ്റവും കുറഞ്ഞ വിലയിൽ ലഭ്യമാക്കുക എന്നത് ഗവണ്മെന്റിന്റെ മുൻഗണനകളിലൊന്നാണെന്ന് ശ്രീ മോദി പറഞ്ഞു.
കേന്ദ്ര സഹകരണ മന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ഏറ്റവും വില കൂടിയ മരുന്നുകൾ പോലും രാജ്യത്തുടനീളം ഏറ്റവും കുറഞ്ഞ വിലയിൽ ലഭ്യമാക്കുക എന്നത് ഗവണ്മെന്റിന്റെ മുൻഗണനകളിലൊന്നാണ്. സഹകരണ മേഖലയിലെ ഈ സുപ്രധാന സംരംഭം ഗ്രാമപ്രദേശങ്ങളിൽ താമസിക്കുന്നവരുടെ ജീവിതം സുഗമമാക്കുമെന്ന് എനിക്ക് പൂർണ വിശ്വാസമുണ്ട്."
സൂക്ഷ്മ, ചെറുകിട, ഇടത്തരം മന്ത്രാലയം
പരിസ്ഥിതി സൗഹൃദവും വിഷം ഇല്ലാത്തതുമായ ചുവർ പെയിന്റ് കേന്ദ്രമന്ത്രി ശ്രീ ഗഡ്ഗരി നാളെ പ്രകാശനം ചെയ്യും
ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ നിർമ്മിച്ച നൂതനവും വിഷ രഹിതവുമായ ചുവർ പെയിന്റ് കേന്ദ്ര റോഡ് ഗതാഗത മന്ത്രി ശ്രീ നിതിൻ ഗഡ്കരി നാളെ അദ്ദേഹത്തിന്റെ വീട്ടിൽ വച്ച് പ്രകാശനം ചെയ്യും. ഖാദി പ്രകൃതിക് പെയിന്റ് എന്ന പേരിൽ അറിയപ്പെടുന്ന ഇത് ഫംഗസ്,ബാക്ടീരിയ എന്നിവയെ പ്രതിരോധിക്കുന്നതിനും വിഷരഹിതവും പരിസ്ഥിതി സൗഹൃദവുമാണ്.പശു ചാണകം മുഖ്യ ചേരുവയായ പെയിന്റ്, ഗന്ധ രഹിതവും, വിലകുറഞ്ഞതും ബ്യൂറോ ഓഫ് ഇന്ത്യൻ സ്റ്റാൻഡേർഡ് സർട്ടിഫിക്കറ്റ് ലഭിച്ച തുമാണ്.
ഡിസ്റ്റംബർ, പ്ലാസ്റ്റിക് എമൽഷൻ എന്നീ രണ്ട് രൂപങ്ങളിൽ ഖാദി പ്രകൃതിക് പെയിന്റ് ലഭ്യമാണ്.
ജയ്പൂരിലെ കുമാരപ്പ ഹാൻഡ്മെയ്ഡ് ഇൻസ്റ്റിറ്റ്യൂട്ട്  വികസിപ്പിച്ച ഈ പെയിന്റിൽ ഘന മൂലകങ്ങൾ ഇല്ല.
പ്രാദേശിക ഉൽപ്പന്നങ്ങൾ പ്രോത്സാഹിപ്പിക്കുന്നതിനും, സാങ്കേതികവിദ്യ കൈമാറ്റത്തിലൂടെ തദ്ദേശീയ തലത്തിൽ നിരവധി തൊഴിലവസരങ്ങൾ സൃഷ്ടിക്കുന്നതിനും ഇത് സഹായിക്കും . കൂടാതെ, കർഷകർ/ഗോശാല കൾക്ക് പ്രതിവർഷം മൃഗം ഒന്നിന്, മുപ്പതിനായിരം രൂപ നിരക്കിൽ അധികവരുമാനം ലഭിക്കാനും സഹായിക്കും.
(Visitor Counter : 178
പ്രധാനമന്ത്രിയുടെ ഓഫീസ്
ബിഷ്ണു ചരണ് സേഥിയുടെ വിയോഗത്തില് പ്രധാനമന്ത്രിയുടെ അനുശോചനം
ഭാരതീയ ജനതാ പാര്ട്ടിയുടെ ഒഡീഷ യൂണിറ്റ് നേതാവ് ശ്രീ ബിഷ്ണു ചരണ് സേഥിയുടെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
''ശ്രീ ബിഷ്ണു ചരണ് സേഥി ജി ഒഡീഷയുടെ പുരോഗതിക്ക് മികച്ച സംഭാവന നല്കി. നിയമസഭാ സാമാജികനെന്ന നിലയില് കഠിനാധ്വാനിയായിരുന്നു അദ്ദേഹം. സാമൂഹിക ശാക്തീകരണത്തിന് വലിയ സംഭാവന നല്കുകയും ചെയ്തു. അദ്ദേഹത്തിന്റെ വിയോഗത്തില് ദുഃഖമുണ്ട്. അദ്ദേഹത്തിന്റെ കുടുംബാംഗങ്ങളോടും അനുഭാവികളോടും അനുശോചനം രേഖപ്പെടുത്തുന്നു. ഓം ശാന്തി.'--ND--
Shri Bishnu Charan Sethi Ji made an outstanding contribution to Odisha's progress. He distinguished himself as a hardworking legislator and contributed greatly to social empowerment. Saddened by his demise. Condolences to his family and supporters. Om Shanti.
— Narendra Modi  September 19, 2022
(ଓଡ଼ିଶାର ପ୍ରଗତି ପାଇଁ ଶ୍ରୀ ବିଷ୍ଣୁଚରଣ ସେଠୀଙ୍କ ଅବଦାନ ଅତୁଳନୀୟ । ଜଣେ କଠିନ ପରିଶ୍ରମୀ ବିଧାୟକ ଭାବରେ ନିଜର ସ୍ୱତନ୍ତ୍ର ପରିଚୟ ସୃଷ୍ଟି କରିବା ସହ ସାମାଜିକ ସଶକ୍ତିକରଣ ପାଇଁ ତାଙ୍କ ଯୋଗଦାନ ପ୍ରଶଂସାଯୋଗ୍ୟ । ତାଙ୍କ ବିୟୋଗରେ ଦୁଃଖିତ । ତାଙ୍କ ପରିବାର ଏବଂ ସମର୍ଥକ ମାନଙ୍କୁ ସମବେଦନା । ଓଁ ଶାନ୍ତି
— Narendra Modi  September 19, 2022
പ്രത്യേക സേവനങ്ങളും ഫീച്ചറുകളും
നാളികേര കർഷകർക്കായി ബോധവത്കരണ പരിപാടി
(കൊച്ചി: ഏപ്രിൽ 22, 2022
ആസാദി കാ അമൃത് മഹോത്സവത്തിന് കീഴിൽ കൃഷി, കർഷക ക്ഷേമ മന്ത്രാലയത്തിന്റെ അന്നദാതാ ദേവോ ഭവ പരിപാടിയുടെ ഭാഗമായി 2022 ഏപ്രിൽ 26 മുതൽ മെയ് 1 വരെ രാജ്യത്തുടനീളമുള്ള നാളികേര കർഷകർക്കായി നാളികേര വികസന ബോർഡ് 'കിസാൻ ഭാഗിദാരി പ്രാത്മിക്ത ഹമാരി' എന്ന പേരിൽ ദേശീയ ബോധവൽക്കരണ പരിപാടി സംഘടിപ്പിക്കുന്നു. 2022 ഏപ്രിൽ 26ന് കേന്ദ്ര കൃഷി മന്ത്രി ശ്രീ നരേന്ദ്ര സിംഗ് തോമർ പരിപാടി വർച്യുൽ ആയി ഉദ്ഘാടനം ചെയ്യും. രാജ്യത്തുടനീളമുള്ള നാളികേര കർഷകരെയും അദ്ദേഹം അഭിസംബോധന ചെയ്യും
രാജ്യത്തെ മുഴുവൻ നാളികേര കർഷക സമൂഹത്തിന്റെയും പ്രയോജനത്തിനായി ദേശീയ, സംസ്ഥാന, ജില്ലാ, എഫ് പി ഓ  തലങ്ങളിൽ 'ശാസ്ത്രീയ നാളികേര കൃഷി, സംസ്കരണം, മൂല്യവർദ്ധന' എന്ന വിഷയത്തിൽ ശ്രദ്ധ കേന്ദ്രീകരിക്കുന്ന ബോധവൽക്കരണ സെമിനാറുകൾ നടക്കും. ഇരുപതിനായിരത്തോളം കേരകർഷകർ പരിപാടിയിൽ പങ്കെടുക്കും.
കൃഷി വിജ്ഞാന കേന്ദ്രങ്ങൾ, ഐസിഎആർ, സിപിസിആർഐ, സംസ്ഥാന കൃഷി/ഹോർട്ടികൾച്ചർ വകുപ്പുകൾ, എഫ്പിഒകൾ എന്നിവയുമായി സഹകരിച്ചാണ് പരിപാടി സംഘടിപ്പിക്കുന്നത്.
കേരളം, തമിഴ് നാട്, ത്രിപുര, ഗോവ എന്നിവിടങ്ങളിൽ നാല് സംസ്ഥാനതല പരിപാടികൾ സംഘടിപ്പിക്കും. കേരളം, ലക്ഷദ്വീപ്, തമിഴ് നാട്, കർണാടക, ആന്ധ്രാ പ്രദേശ്, ഗോവ, ബീഹാർ, പശ്ചിമ ബംഗാൾ, ഛത്തീസ്ഗഡ്, ഒഡീഷ, മഹാരാഷ്ട്ര, അസാം, ത്രിപുര, നാഗാലാൻഡ് എന്നീ സംസ്ഥാനങ്ങളിലെ തെങ്ങുകൃഷി മേഖലകളിലും പരിപാടികൾ സംഘടിപ്പിക്കും. പരിപാടിയുടെ ഭാഗമായി 80 ഓളം സെമിനാറുകൾ സംഘടിപ്പിക്കുന്നുണ്ട്.
തമിഴ്നാട്ടിലെ കോയമ്പത്തൂരിലെ ധാലിയിലുള്ള നാളികേര ബോർഡിന്റെ ഡെമോൺസ്ട്രേഷൻ-കം-സീഡ് പ്രൊഡക്ഷൻ  ഫാമിൽ സ്ഥാപിച്ച തെങ്ങുകൾക്കായി മികവിന്റെ കേന്ദ്രം 2022 ഏപ്രിൽ 26-ന് ഉദ്ഘാടനം ചെയ്യും. പ്രസ്തുത കേന്ദ്രം മെച്ചപ്പെട്ട തെങ്ങ് കൃഷി സാങ്കേതികവിദ്യകൾ കൈമാറുകയും തെങ്ങ് നടീൽ വസ്തുക്കളുടെ പ്രധാന വിതരണക്കാരായി പ്രവർത്തിക്കുകയും ചെയ്യും.
പരിപാടിയുടെ ഭാഗമായി, 2022 ഏപ്രിൽ 26 മുതൽ 28 വരെ നാളികേര ഉൽപന്നങ്ങളുടെ ത്രിദിന വിർച്വൽ വ്യാപാര മേളയും നടക്കും. നാളികേരത്തെ അടിസ്ഥാനമാക്കിയുള്ള, വൈവിധ്യമാർന്ന സംസ്കരിച്ച ഉൽപന്നങ്ങൾ മേളയിൽ പ്രദർശിപ്പിക്കും.
റെയില്വേ മന്ത്രാലയം
ഡിജിറ്റല് ലോക്കറിലെ ആധാറും ലൈസന്സും തിരിച്ചറിയല് രേഖയായി റെയില്വേ അംഗീകരിച്ചു
ഡിജിറ്റല് ലോക്കര് അക്കൗണ്ടില് സൂക്ഷിച്ചിട്ടുള്ള ആധാര് കാര്ഡും ഡ്രൈവിംഗ് ലൈസന്സും ട്രെയിന് യാത്രാവേളയില് തിരിച്ചറിയല്രേഖയായി റെയില്വേ മന്ത്രാലയം അംഗീകരിച്ചു.ഡിജിറ്റല് ലോക്കര് അക്കൗണ്ടില് ലോഗിന് ചെയ്ത ശേഷം ഇഷ്യൂഡ് ഡോക്യുമെന്റ്സ് വിഭാഗത്തില് ലഭ്യമാകുന്ന ആധാര്കാര്ഡും ഡ്രൈവിംഗ് ലെസന്സും ആണ് തിരിച്ചറിയല് രേഖയായി കാണിക്കാനാവുക. അതേസമയം ഉപഭോക്താവ് സ്വയം അപ്ലോഡ് ചെയ്തു വെച്ചിരിക്കുന്ന രേഖകള് തിരിച്ചറിയല് രേഖയായി പരിഗണിക്കില്ല.
നിലവില് ഇന്ത്യന് റെയില്വേയില് റിസര്വ് ചെയ്ത ട്രെയിന് യാത്രക്ക് തിരിച്ചറിയല് രേഖകളായി പരിഗണിക്കുന്നത് ഇവയാണ്:
 തിരഞ്ഞെടുപ്പ് കമ്മീഷന് അനുവദിച്ച ഫോട്ടോ പതിച്ച തിരിച്ചറിയല് കാര്ഡ്.
2) പാസ്പോര്ട്ട്.
3)ആദായനികുതി വകുപ്പ് അനുവദിച്ച പാന് കാര്ഡ്.
4) ആര്.ടി.ഒമാര് അനുവദിച്ച ഡ്രൈവിംഗ് ലൈസന്സ്.
5) കേന്ദ്ര/സംസ്ഥാന ഗവണ്മെന്റുകള് അനുവദിച്ച സീരിയല് നമ്പറുള്ള, ഫോട്ടോ പതിച്ച തിരിച്ചറിയല് കാര്ഡുകള്.
6) സ്കൂളുകള്/കോളേജുകള് എന്നിവ തങ്ങളുടെ വിദ്യാര്ത്ഥികള്ക്കനുവദിച്ച ഫോട്ടോ പതിച്ച തിരിച്ചറിയല് കാര്ഡുകള്
7) ദേശസാത്കൃത ബാങ്കുകളുടെ ഫോട്ടോ പതിച്ച പാസ്സ്ബുക്കുകള്.
8) ബാങ്കുകള് അനുവദിച്ച ഫോട്ടോ ലാമിനേറ്റ് ചെയ്ത ക്രെഡിറ്റ് കാര്ഡുകള്.
9) യൂണീക്ക് ഐഡന്റിഫിക്കേഷന് കാര്ഡ്- ആധാര്, എം-ആധാര്, ഇ-ആധാര്.
10) കേന്ദ്ര/സംസ്ഥാന ഗവണ്മെന്റുകള്ക്കു കീഴിലുള്ള പൊതുമേഖലാ സ്ഥാപനങ്ങള്, ജില്ലാ ഭരണകൂടങ്ങള്/, മുനിസിപ്പല് ബോഡികള്/പഞ്ചായത്ത് ഭരണകൂടം എന്നിവ അനുവദിച്ചഫോട്ടോ പതിച്ച തിരിച്ചറിയല് കാര്ഡുകള്
11) കമ്പ്യൂട്ടറൈസ്ഡ് പാസഞ്ചര് റിസര്വേഷന് സിസ്റ്റം വഴി ബുക്ക് ചെയ്ത ടിക്കറ്റുകളുമായി സ്ലീപ്പര്, സെക്കന്ഡ് റിസര്വ്ഡ് സിറ്റിംഗ് ക്ലാസുകളില് യാത്ര ചെയ്യുമ്പോള് റേഷന്കാര്ഡിന്റെ അറ്റസ്റ്റ് ചെയ്ത പകര്പ്പും ഫോട്ടോയും, ദേശസാത്കൃത ബാങ്കിന്റെ പാസ്സ്ബുക്കും ഫോട്ടോയും എന്നിവയും തിരിച്ചറിയല് രേഖകളായി പരിഗണിക്കും.
AM/MRD